ભારતીય વાયુ સેનાના પ્રમુખ બીએસ ઘનોઆએ કહ્યું કે વાયુસેના તમામ પ્રકારની પરિસ્થિતિનો સામનો કરી શકવા સક્ષમ છે. ચીન અને પાકિસ્તાનની તરફથી ભારતમાં વધી રહેલી મુશ્કેલીઓનો સામનો કરવા પણ ભારત તૈયાર છે તેવું તેમણે જણાવ્યું હતું. સાથે જ તેમણે કહ્યું કે આપણી ભારતીય વાયુસેના પાકિસ્તાનના ન્યૂક્લિયર કેન્દ્રોને ખતમ કરવા માટે પણ સક્ષમ છે. બીએસ ઘનોઆએ કહ્યું કે ચીન હોય કે પાકિસ્તાન ભારતની સેના આ બન્નેને સમય આવતા યોગ્ય જવાબ આપવા તૈયાર છે. તેમણે કહ્યું કે સરકાર નિર્ણય લે તો વાયુસેના સર્જિકલ સ્ટ્રાઇકમાં પણ જોડાઇ શકે છે. અને બે ફ્રંટ પર લડાઇ થાય તો અમને 42 સ્ક્વાડ્રનની જરૂર પડશે.